ડોલર સામે રૂપિયો ગુરુવારે 23 પૈસા ગબડીને 70.82ના સૌથી નીચા તળિયે પહોંચ્યો હતો. બુધવારે રૂપિયો 70.65 સુધી ઘટ્યો હતો. જોકે, ક્લોઝિંગ 49 પૈસા ઘટીને 70.59 પર થયું હતું. ફોરેક્સ ડીલર્સના જણાવ્યા અનુસાર, આયાતકારો અને રીફાઇનરીઓ તરફથી ડોલરની માગ વધી છે. તેના કારણે રૂપિયામાં નબળાઇ આવી છે. ડોલર અન્ય દેશોની કરન્સી સામે પણ મજબૂત બન્યો છે. આ વર્ષે રૂપિયો ડોલર સામે 10 ટકા ઘટી ગયો છે. જાન્યુઆરીથી રૂપિયા સતત ઘટી રહ્યો છે અને 18 વર્ષમાં ઘટાડાનો આ સૌથી લાંબો ગાળો રહ્યો છે. રૂપિયો ગબડવાથી પેટ્રોલ-ડીઝલ મોંઘા થઇ શકે છે અને મોંઘવારી વધી શકે છે.